**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. maijā Nr. 246**

(protokols Nr. 9, 3. p.)

**Par pašvaldības nekustamā īpašuma nodošanu bezatlīdzības lietošanā biedrībai “Pilnīgs Kosmoss”**

Madonas novada pašvaldībā saņemts biedrības “Pilnīgs Kosmoss” (turpmāk tekstā – Biedrība) iesniegums (reģ. Kalsnavas pagasta pārvaldē 31.03.2025. ar Nr. KAL/1.9/25/72) ar lūgumu nodot biedrībai bezatlīdzības nomā zemes gabalu "Skujenieki" (kadastra numurs 70620050162) adresē Madonas nov., Kalsnavas pag., Jāņukalns.

Biedrībai ir piešķirts sabiedriskā labuma statuss ar 28.02.2023., Nr. 32.6/8.71/7058, un tā jau ir uzsākusi aktīvu darbību minētajā zemes gabalā, sakopjot mežu un veidojot pastaigu taku. Ir organizēta iedzīvotāju sakopšanas talka, un nākotnē plānots izveidot taku, kas ietvertu baskāju taku, atpūtas vietu un dažādas aktivitātes vietējai kopienai.

Nekustamā īpašuma “Skujenieki”, Kalsnavas pagastā, Madonas novadā, zemes vienība ar kadastra apzīmējumu 7062 005 0162 1,9 ha platībā ir Madonas novada pašvaldībai piekrītošs nekustamais īpašums.

Saskaņā ar Publiskas personas finanšu līdzekļu un mantas izšķērdēšanas novēršanas likuma 5. panta pirmo daļu un otrās daļas 41. punktu publiskas personas mantu aizliegts nodot privātpersonai vai kapitālsabiedrībai bezatlīdzības lietošanā. Šā panta pirmās daļas noteikumi neattiecas uz gadījumiem, kad atvasināta publiska persona savu mantu nodod lietošanā sabiedriskā labuma organizācijai vai sociālajam uzņēmumam.

Publiskas personas finanšu līdzekļu un mantas izšķērdēšanas novēršanas likuma 5. panta trešā daļa paredz, ja publiskas personas mantu nodod bezatlīdzības lietošanā, par to pieņemot lēmumu. Pamatojoties uz likumu par publiskas personas mantas nodošanu bezatlīdzības lietošanā, slēdz rakstveida līgumu. Līgumā nosaka arī attiecīgās publiskas personas institūcijas tiesības kontrolēt, vai bezatlīdzības lietošanā nodotā manta ir izlietota likumīgi un lietderīgi.

Pamatojoties uz likuma “Pašvaldību likums” 10. panta pirmās daļas 21. punktu, Publiskas personas finanšu līdzekļu un mantas izšķērdēšanas novēršanas likuma 5. panta otrās daļas 41. punktu, trešo un sesto daļu, ņemot vērā 14.05.2025. Uzņēmējdarbības, teritoriālo un vides jautājumu komitejas atzinumu, atklāti balsojot**: PAR – 15** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Kaspars Udrass, Rūdolfs Preiss, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Nodot biedrībai “Pilnīgs Kosmoss”, reģistrācijas Nr. 400082295586, bezatlīdzības lietošanā nekustamā īpašuma “Skujenieki”, Kalsnavas pagasts, Madonas novads, zemes vienību ar kadastra apzīmējumu 7062 005 0162 1,9 ha platībā.
2. Līgumu par nekustamā īpašuma nodošanu bezatlīdzības lietošanā slēgt uz 1 gadu.
3. Nekustamais īpašums tiek nodots ar mērķi zeme takas un atpūtas vietas izveidei.
4. Biedrībai ir pienākums nekavējoties nodot bezatlīdzības lietošanā nodoto nekustamo īpašumu atpakaļ, ja tas tiek izmantots pretēji paredzētajam lietošanas mērķim, vai tiek izbeigts līgums par nekustamā īpašuma nodošanu bezatlīdzības lietošanā vai iestājas līgumā par nekustamā īpašuma nodošanu bezatlīdzības lietošanā cits minēts gadījums.

Domes priekšsēdētājs A. Lungevičs

*A. Semjonova 27333721*